Hoe kom die postmodernisme in Afrikaans en die groter Suid-Afrika tot uiting? Koos Kakkies
In article , kak...@geocities.com says... > > Hoe kom die postmodernisme in Afrikaans en die groter Suid-Afrika tot > uiting? Ek sou sê, vireers, in jou naam. Maar vertel ons nou wat jy daarvan dink, daarvan weet. Ek, vir een, stel belang. Gloudina
On Fri, 11 Apr 1997 23:34:47 GMT, kak...@geocities.com (kakkies) wrote: > Hoe kom die postmodernisme in Afrikaans en die groter Suid-Afrika tot > uiting? > > > > Koos Kakkies > Achtung !! Kakkies saai dit weer. Wat 'n mens ten minste kan sê is dat hy die pot roer. Hy's seker verveeld. Miskien is dit postmodernisties om die shit te stir. mich ...en ek volg jou spoor soos 'n goeie hond... ('skiestog oom np)
Postmodernisme was 'n mode wat uit verveelde leterkunde en filosofie departemente gebore is. Die gier is nou afgesaag. Goddank. Die wyer vergestalting daarvan, in sg. "postmodernistiese" argitektuur, is nou nog meer afgesaag. Selfs nuwe "shopping Centres" het nou al op die ou vervelige baantjie geklim. Dit is veral ouens soos Derrida ('n fransman) en andere, wat die idee gepropageer het. Dit is 'n gespeel met woorde en begrippe. Dit ontken basiese "commonsense" dinge soos "waarheid", die verskil tussen waarheid en fiksie ens. ('n paar Afrikaners het boeke geskryf wat sulke dinge ontplooi het). Volgens hierdie ouens is alles "teks". En alles wat 'n "teks" is, kan gelees word. So die manier waarop jy dinge interpreteer is net so geldig soos enige ander se manier. In kort: Post-Modernisme is 'n oneindige klomp kakpraat oor dinge soos "differance", "trace" ens... (Asof dit saak maak). In Suid Afrika is daar nie plek vir hierdie tipe van gemors nie. As jy nie 'n verskil tussen fiksie en waarheid en tussen die werklike wereld en teks kan sien nie, gaan kuier in 'n township en skrik wakker. Post-Modernisme is 'n sport vir verveelde bourgeoise akademici en letterkudiges wat van woordspeletjies hou. Dit het niks met mense te doen wat in die sweet van hul aangesig hul brood verdien nie. As jul in filosofie belangstel, gaan lees eerder Karl Marx. Vriendelike groete! | | ___///// | / \ /| | / O \ \/ | J > / /\ | \_________/ \| \\\
In article , gal...@ibm.net says... > > Postmodernisme was 'n mode wat uit verveelde leterkunde en filosofie Galjoen, nou veroordeel jy weer alles wat sogenaamd post-modern is voor die voet. (Sien jou predikant ook hieroor!) Ek verstaan jou irritasie, want 'n klomp dinge word as post-modern bestempel, en dan is hulle net snert. Maar as 'n rigting het die post-modernisme 'n belangrike funksie: om 'n klomp van die uitgediende denkwyses, filosofiese rigtings en genres op te wys vir wat dit is: uitgediend en nutteloos vir die mens aan die begin van die een-en-twintigste eeu. In die wetenskap het hulle al vir amper honderd jaar totsiens gesê aan die wereld- beeld wat Newton onder andere geskep het. Die wetenskap bereken alles nou volgens die wette van die relatiwiteit, maar die geesteswetenskappe klou nog vas aan baie ou konsepte, soos begin/middel/end, en "betekenis" as 'n fascistiese vereiste vir alles wat saak maak. Nou, een van die beste voorbeelde van post-moderne denke is William Blake, wat al in 1827 oorlede is. Lees hom, as jy jou wil voorberei vir die denke wat nodig is in die een-en-twintigste eeu. (En dit sluit nie Marxistiese denke uit nie. Baie dissipels wat sweer by Marx , sien Blake as 'n voorloper van hom.) Van Kerneels Breytenbach het daar glo in 1993 'n boek "Glimlag" verskyn, wat volgens 'n resensie van Willie Burger in Tydskrif vir Letterkunde in die post-moderne lig gesien moet word. Hy sê dat "die leser gekonfronteer word deur 'n opeenstapeling van cliches... veral taalgebruik en genre." Ek weet nie of ek lus is om hierdie boek te lees nie. Maar ek het onlangs 'n foto van Kerneels Breytenbach in De Kat gesien, waar hy met 'n hele kaal bolyf sit, behalwe vir 'n strikdassie. Ek dink hy probeer die post-modernisme so bedryf. (Die cliche van die skrywer/denker as 'n "suit" vervang deur 'n ander beeld, wat skok, en 'n mens dan aan die dink sit.) Gloudina
> Galjoen, nou veroordeel jy weer alles wat sogenaamd > post-modern is voor die voet. (Sien jou predikant ook > hieroor!) Ek verstaan jou irritasie, want 'n klomp dinge > word as post-modern bestempel, en dan is hulle net snert. > Maar as 'n rigting het die post-modernisme 'n belangrike > funksie: om 'n klomp van die uitgediende denkwyses, > filosofiese rigtings en genres op te wys vir wat dit is: > uitgediend en nutteloos vir die mens aan die begin van > die een-en-twintigste eeu. > Gloudina Gloudina, vir die tweede keer beindruk jy my. die postmodernisme klink weliswaar interessanter en meer vanpas vir ons tyd as die modernisme, maar dit het een kardinale probleem. 'n belangrike komponent van die postmodernisme spruit uit die gedagtes van Jacques Derrida wat alle metafisiese konsepte in die Westese denke wil dekonstrueer. Dit beteken dat alle strukture, stelsels, rasionele denke, teoretisering en universele waardes en waarhede onder verdenking geplaas word. Alles word bevraagteken, behalwe natuurlik dekonstruksie self. Maar kritiek kan ook gekritiseer word en dekonstruksie kan ook gedekonstrueer word. Hoe kan Derrida sy teoriee deur middel van taal wil oordra as die inhoud van sy denke juis gerig is teen die betekenisloosheid van teoretisering en van taal as betroubare medium om die werklikheid te konstateer? Die postmodernisme staan krities teenoor alles behalwe homself. Op die ou end bly net onsekerheid oor, wat op sigself seker die beste definisie is van die denke van die 21ste eeu. Groete Koos Kakkies
> betroubare medium om die werklikheid te konstateer? Die postmodernisme > staan krities teenoor alles behalwe homself. Op die ou end bly net > onsekerheid oor, wat op sigself seker die beste definisie is van die > denke van die 21ste eeu. En waarskynlik die beste definisie van post-modernisme ook. Ideologie in post modernisme word totaal by die venster uitgegooi. Die strukture en denkpatrone wat in die verlede mense laat veilig en secure voel het, geld nie meer nie. Dis aan die hand van hierdie onsekerheid dat SA as 'n postmoderne staat beskryf kan word. Maar ek stem saam dat 'post-modernisme' waarskynlik 'n baie modieuse term geword het, 'n tipe catchall vir alle kulturele trends. Ek dink dis omdat die beginsels onderleggend aan post-modernisme baie universeel is, en nie beperk is tot linguistiek of die kunste nie. Ek dink die biennale wat aan die einde van die jaar in Johannesburg gehou gaan word, sal mens nogal 'n interessante insig kan gee in die 'post=moderne' SA soos uitgebeeld in kuns. Hopelik gaan die ouens 'n website vir die geleentheid he^. Vir inligting sien Johannesburg se site www.joburg.org.za, wat nogal 'n above average site is. (Ek belowe ek werk nie vir die stadsraad nie ;>) Charl > > Groete > > Koos Kakkies >